Issa għaddew seba' xhur mill-assassinju ta' Daphne Caruana Galizia. Deħlin għas-sajf. L-ebda waħda mill-ħafna vġili, protesti jew stejjer fil-midja internazzjonali u l-ebda wieħed mid-dokumentarji li saru ma wassal biex xi uffiċjal tal-gvern, imqar wieħed, jassumi xi tip ta' responsabbiltà. L-ebda waħda mill-istejjer li ppubblikat Daphne Caruana Galizia u l-ebda investigazzjoni aktar fil-fond jew skoperta ġdida li saru mill-qtil tagħha 'l hawn ma wasslu biex tittieħed xi tip ta' azzjoni minn xi waħda mill-istituzzjonijiet li għandna f'pajjiżna. Il-provi li l-mafja ppenetrat l-istituzzjonijiet tagħna u daħlet fl-ekonomija ta' pajjiżna qanqlu biss reazzjonijiet ta' inkredulità u indifferenza kbira. Quddiem l-element immorali ta' simpatija li jidher li hemm bejn id-difiża ta' dawk li allegatament tħallsu biex iwettqu l-assassinju u l-gvern jispikka silenzju li jtarrax. Quddiem is-sens ta' rabja u protesta li kkaratterizza għeluq is-sitt xhur mill-qtil, l-unika tweġiba kienet wirja ta' appoġġ aktar b'saħħtu minn qatt qabel favur il-gvern, reazzjoni aktar b'saħħitha mill- online trolls , u ħajt ta' reżistenza għoli aktar minn qatt qabel. Li naqbżu s-sitt xhur b'idejna f'idejna huwa ta' qsim il-qalb. Bis-sajf quddiemna, il-pajjiż jinsab ħerqan li jitfa' dak li seħħ warajh, jaċċetta dak li ġara u jibda paġna ġdida. Ladarba xejn ma jidher li qed ikollu l-effett li jwassal lill-politiċi biex jerfgħu r-responsabbiltà, allura għalfejn tipprova? Tipprova, għax kif dak li kien ħażin qabel Joseph Muscat reġa' ġie elett baqa' ħażin anke wara, hekk ukoll dak li kien xokkanti u inaċċettabbli dakinhar tas-16 ta' Ottubru filgħaxija, jibqa' l-istess illum. Nhar l-Erbgħa 16 ta' Mejju fis-19:30 ingħaqad magħna fi vġili għall-verità u l-ġustizzja quddiem il-Qorti. Għax jekk ma tagħmilx hekk, jaħsbu li se nħalluhielhom lixxa. Previous: Il-mara ta' Ali Sadr għandha permess biex taqsam fi tnejn appartament kbir fi Triq it-Torri. Il-pjan tagħha hu li tkun bieb ma' bieb mas-CEO tal-Pilatus Ghanbari Next: Ar'hemm ħej! Kburin bil-politika tagħhom ta. window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Fis-16 ta' Mejju. Fis-19:30. Quddiem il-Qorti.